**Antonia Bilić** (22. veljače 1994. - 7. lipnja 2011.) je bila srednjoškolska učenica iz sela Kričke kraj Drniša u Hrvatskoj, čiji je nestanak, odnosno ubojstvo u lipnju 2011. godine, izazvao spektakularnu policijsku akciju u Hrvatskoj i BiH, ali i medijski cirkus. 

Nekoliko tjedana nakon njenog nestanka uhapšenje Dragan Paravinja, vozač kamiona sa prebivalištem u Hrvatskoj, koji je tamošnjim policijskim vlastima priznao kako je Antoniju Bilić pokušao silovati, a potom ubio. Usprkos priznanja, koje su Paravinjini advokati kasnije osporili, navodeći kako je iznuđeno premlaćivanjem, dugo nije pronađeno tijelo Antonije Bilić, što je podgrijalo medijske špekulacije kako je Antonija Bilić još uvijek živa, odnosno da motiv njene otmice i eventualno ubistva nije bilo silovanje, nego trafficking kojim se Paravinja navodno bavio kao član grupe organiziranih kriminalaca. Cijeli je slučaj izazvao skandal zbog medijskih otkrića da je Paravinja slobodno prelazio granice kamionom usprkos toga da se u nekoliko država protiv njega vode postupci zbog silovanja i sličnih zločina. 19. listopada 2012. Dragan Paravinja je za ubojstvo Antonije Bilić nepravomoćno osuđen na maksimalnu kaznu od 40 godina zatvora.
Dana 28. studenog 2012. godine na parkiralištu kraj državne ceste D-23 u selu Modruš kraj Josipdola, Karlovačka županija, nedaleko mjesta gdje je posljednji put lociran signal njenog mobitela, pronađeni su posmrtni ostaci za koje je DNA analizom utvrđeno da pripadaju Antoniji Bilić Sahranjena je 5. prosinca 2012. na groblju sv. Ivana u drniškom naselju Badanj, pri čemu su njen lijes, prema želji obitelji, nosili pripadnici Hrvatske gorske službe spašavanja. 

15. travnja 2014. vrhovni sud je djelomično ukinuo nepravomoćnu presudu u trajanju od 40 godina iz razloga što Županijski sud u Šibeniku nije uspio dokazati da je Paravinja pokušao silovati Antoniu Bilić. 3. srpnja iste godine je u Šibeniku održano ponovljeno suđenje Draganu Paravinji, ali je prekinuto nakon Paravinjinog zahtjeva za izuzećem sudaca. Zahtjev je odbijen, i Paravinja je ponovno osuđen na kaznu od 40 godina. 

27. listopada 2015. vrhovni sud je presudu Paravinji ukinuo u cijelosti. Održano je novo suđenje i Paravinja je i po treći put nepravomoćno osuden na kaznu od 40 god zatvora. 6. srpnja 2017. Vrhovni sud je donio novu presudu, kojom više nije poništio, nego preinačio presudu Županijskog suda. Prema presudi Vrhovnog suda Dragan Paravinja se proglašava krivim za tzv. "obično" ubojstvo i pokušaj silovanja Antonie Bilić, te je u odnosu na presudu Županijskog suda ublažio kaznu osudivši ga na 20 godina zatvora. Vrhovni sud je za sam čin ubojstva dosudio 15 godina zatvora, a za pokušaj silovanja dodatnih 5 godina i 8 mjeseci zatvora, pri čemu su obje kazne zbrojene. Paravinji se u kaznu uračunava vrijeme provedeno u pritvoru, te nakon što za četiri godine odleži polovicu dosuđene kazne, može zatražiti prijevremeni otpust iz zatvora.

V. također
----------

* Anđela Bešlić
* Tijana Jurić

Izvori
------

1. ↑   „Pogledajte lice monstruma! Kaznu od 40 godina zatvora dočekao cinično i s osmijehom na licu! Žalit će se!". Pristupljeno 19. X 2012.
2. ↑  „DNK analiza potvrdila: Pronađeno je tijelo Antonije Bilić!". index.hr. Pristupljeno 30. XI 2012.
3. ↑  „Pokopana Antonia Bilić: "Tugu i bol obitelji Bilić dijeli cijela Hrvatska"". index.hr. 5. XII. Pristupljeno 16. VIII 2014.
4. ↑  „Vrhovni sud presudio: Draganu Paravinji 20 godina zatvora za ubojstvo Antonije Bilić". Dnevnik.hr. 6. VII 2017.

Vanjske veze
------------

* Profil Antonije Bilić na stranici međunarodne organizacije Missing International
* Arhiva vijesti o Antoniji Bilić na index.hr